केरल में सामने आए कोविड-19 के 13,834 नए मामले, 95 मरीजों की मौत
विज्ञप्ति के अनुसार केरल में बीते 24 घंटे के दौरान कोविड-19 के 13,767 मरीज संक्रमणमुक्त भी हुए, जिससे राज्य में इस जानलेवा वायरस के संक्रमण को मात देने वालों की संख्या बढ़कर 45,26,429 हो गई है।
तिरुवनंतपुरम: केरल में शुक्रवार को कोविड-19 से 95 और मरीजों की मौत के बाद मृतकों की तादाद 25,182 हो गई है। राज्य में इसके अलावा महामारी के 13,834 नए मामले सामने आने के साथ ही कोरोना वायरस से संक्रमित लोगों की कुल संख्या बढ़कर 46,94,719 हो गई। राज्य की स्वास्थ्य मंत्री वीणा जॉर्ज ने एक विज्ञप्ति में यह जानकारी दी। वीणा जॉर्ज ने कहा कि राज्य में कोविड-19 के उपचाराधीन मरीजों की संख्या 1,42,499 है, जिसमें से केवल 11.5 प्रतिशत मरीज ही अस्पतालों में भर्ती हैं। विज्ञप्ति में कहा गया कि केरल में बीते 24 घंटे के दौरान 1,05,368 नमूनों की कोविड-19 संबंधी जांच हुई। विज्ञप्ति के अनुसार राज्य के 14 जिलों में से त्रिशूर में सर्वाधिक 1,823 नए मामले सामने आए। इसके बाद एर्णाकुलम में 1,812 और तिरुवनंतपुरम में कोरोना वायरस संक्रमण के 1,464 नए मामले सामने आए। विज्ञप्ति के अनुसार केरल में बीते 24 घंटे के दौरान कोविड-19 के 13,767 मरीज संक्रमणमुक्त भी हुए, जिससे राज्य में इस जानलेवा वायरस के संक्रमण को मात देने वालों की संख्या बढ़कर 45,26,429 हो गई है। राज्य में कुल 4,40,194 लोगों को निगरानी में रखा गया है, जिसमें से 17,976 लोग विभिन्न अस्पतालों में पृथक-वास में हैं। बता दें कि वर्तमान दें कि 89,02,08,007 लोगों का वैक्सीनेशन किया गया है। बीते 24 घंटे में 64,40,451 लोगों का वैक्सीनेशन किया जा चुका है। वर्तमान में कोरोना से मरने वालों की संख्या 4,48,339 से अधिक हो चुकी है। वहीं अबतक कोरोना से कुल 3,37,66,707 से अधिक लोग संक्रमित हो चुके हैं। केंद्र सरकार द्वारा साझा की गई जानकारी के मुताबिक देश में कुल 87.25 करोड़ वैक्सीन दी जा चुकी है। फिलहाल 5 करोड़ वैक्सीन अब भी बाकी हैं जो राज्यों व केंद्रशासित प्रदेशों में लगाए जाने हैं।